Case ID: 1165735
Sentence 44: Birinci instansiya məhkəməsində məhkəmə iclasında şahid qismində dindirilmiş Şahid16 ifadə verərək göstərmişdir ki, 2016-cı ilin mart ayından “Bulvar İnn” otelində qeydiyyatçı vəzifəsində işləyir, əsas işi otelə gələn müştərilərin qeydiyyatını aparmaqdan ibarətdir, 2018-ci ilin mart ayında işlədiyi otelə Aleksey Şipayev adlı Rusiya vətəndaşı qonaq olaraq gəlmiş, birinci dəfə gələndə Aleksey onun işlədiyi oteldə təxminən bir həftəyə yaxın qalmış, 2018-ci ilin aprel ayının əvvəllərində Aleksey yenidən otelə gəlmiş, qeydiyyatçı kimi qanunvericiliyə uyğun formada Aleksey Şipayev barədə məlumatları Dövlət Miqrasiya Xidmətinə göndərmiş, Alekseydən oteldə neçə gün qalacağını soruşduqda sonuncu bunu dəqiq bilmədiyini bildirmiş, o, Alekseyin oteldə qeydiyyatını yekunlaşdırdıqdan sonra Aleksey öz nömrəsinə qalxmış, bir-iki gün sonra işdə olarkən Aleksey ona yaxınlaşaraq mühasibatlıq işləri ilə bağlı kömək etmək üçün tanışının olubolmaması ilə maraqlanmış, o, Alekseyə köməklik göstərməsi üçün otelin mühasibatlıq işlərinə baxan Şahid20 zəng edərək bu barədə məlumat vermiş, Ceyhun bu barədə maraqlanıb ona bir söz deyəcəyini bildirmiş, bir neçə dəqiqə sonra isə Ceyhun ona zəng edərək Samir adlı bir mühasib tanışının Alekseyə mühasibatlıq məsələlərində köməklik edə biləcəyini demiş və Samirin nömrəsini ona göndərmiş, o da Samirin nömrəsini Alekseyə vermişdir; bundan sonra Alekseyin Samirlə əlaqə saxlayıb saxlamaması barədə məlumatı olmamış, Aleksey bu barədə ona heç nə deməmiş, ona maraqlı olmadığı üçün bu məsələ ilə bağlı Alekseydən heç nə soruşmamışdır; Aleksey işlədiyi oteldə tək qalmış, gün ərzində əlində çanta ilə harasa gedib-gəlmiş, Alekseyi təxminən 40-45 yaşlarında olan, sarışın, ortaboylu, yumrusifət şəxsdir, Təqsirləndirilən şəxs1, Andrey və Stanislav adlı şəxsləri tanımır, onlarla hər hansı münasibəti olmamışdır.